I stenyiny iɣlifen yemgarraden am win n tnezzut, win n temguri d win n teẓwer, ɣef wakken i d- yenna unemhal n tɣara ɣer uɣlif n tnezzut, Samir Koli, deg yiwet n terzi i yega uneɣlaf ɣef Yinegmi Aɣelnaw n Uɛṛaḍ. S waya, yenna-d Mass Koli d akken iḥezziben-a ad ččaren ilem-nni yellan deg lqanun deg unrar-a, yerna ad uɣalen yisuga n lgaz (tisewwayin,iḥemmayen n yixxamen d yiḥemmayen n waman) ad ttwassefqaden ɣef tɣellist-nsen, yerna aya ad d-iḥaz ama d sselɛa i d-yettwaǧawen, ama d tin i yettwaxdmen deg tmurt.«S lqanun-a ala sselɛa i d-iḍemnen aswir unnig n tɣellist yerna tettqadar ilugan igraɣlanen ad ilin deg ssuq aɣelnaw », ɣef wakken i dyenna. Ɣef leḥsab umasay-a, isuga-a ad ten-tessefqad tgezmi n ussefqed n tɣara n yifarisen imguraren n Qsentina yerna d netta i d-yerfun ma yella sselɛa tettqadar ilugan n tɣellist neɣ uhu. Yerna mliḥ umḍan (ɛadad) n medden i la yettmettaten seg lgaz deg yiseggasen-a ineggura deg Lezzayer. Amunuksid n ukeṛbun d netta i d sseba tamezwarut n tmettant s ssem deg yixxamen, ɣef wakken i d-yenna uɣlif n tnezzut.